कोरोनाको कहरमा खेलकुद
कोरोना भाइरसका कारण बिहीबार मात्र इटाली र इंग्ल्यान्डबीचको सिक्स नेसन्स रग्बी युनियन रद्द भयो । डरलाग्डो यो भाइरसका कारण प्रभावित यो अर्को ठूलो खेल रह्यो । कोरोना भाइरस ८० देशमा फैलिइसकेको छ । यसबाट एक लाखभन्दा बढी प्रभावित भइसकेका छन् ।
पेरिस — कोरोना भाइरसका कारण बिहीबार मात्र इटाली र इंग्ल्यान्डबीचको सिक्स नेसन्स रग्बी युनियन रद्द भयो । डरलाग्डो यो भाइरसका कारण प्रभावित यो अर्को ठूलो खेल रह्यो । कोरोना भाइरस ८० देशमा फैलिइसकेको छ । यसबाट एक लाखभन्दा बढी प्रभावित भइसकेका छन् ।त्यसमध्ये पनि ३ हजार ४ सय ९५ को निधन समेत भइसकेको छ । विश्व खेलकुदलाई यसले कत्तिको प्रभाव पारेको छ त ? एएफपीले यसबारे गरेको सर्वेक्षण :टोकियो ओलम्पिकअन्तर्राष्ट्रिय ओलम्पिक कमिटी (आईओसी) का अध्यक्ष थोमस बाचले टोकियो ओलम्पिक रद्द गर्ने वा सार्नेबारे अहिलेसम्म गहन छलफल नभएको बताएका छन् । उनले भनेका छन्, ‘भर्खरै बसेको ओलम्पिक कमिटीको बैठकमा प्रतियोगिता रद्द वा स्थगित गर्ने हो भने कुनै पनि प्रकारको छलफल भएन । म कुनै प्रकारको दुविधा सिर्जना गर्न चाहन्न । हामी सबै टोकियो ओलम्पिकको सफल आयोजनाका लागि दत्तचित्त छौं ।’ प्रतियोगिता जुलाई २४ देखि अगस्ट ९ सम्म जापानमा हुँदै छ । फुटबलयुरोपमा सबैभन्दा बढी कोरोना भाइरसबाट प्रभावित इटाली रहेको छ । त्यहाँ १ सय ९७ को मृत्यु भइसकेको छ । यहाँका जति पनि ठूला खेल प्रतियोगिता छन्, सबै अप्रिल ३ सम्मका लागि दर्शकरहित बन्द रंगशालामा आयोजना गर्न भनिएको छ । यसै साता मात्र इटाली कपको सेमिफाइनल रद्द गरियो । यस्तै सिरी ‘ए’ का अधिकांश खेल पनि हुन सकेन । त्यसमध्ये ५ खेल यसै साता हुने भनिएको छ । त्यसमा युभेन्ट्स र इन्टर मिलानबीचको खेल पनि छ । जापानको जे–लिगको सुरुआत पनि पछि सारिएको छ, मध्य मार्चसम्मका लागि । चीनले त घरेलु फुटबलका सबै खेल रद्द गरिसकेको छ । चीनमा फेब्रुअरी २२ बाट नयाँ फुटबल सिजन सुरु हुने कार्यक्रम थियो । स्विट्जरल्यान्डमा पनि सबै डिभिजनका फुटबल रद्द गरिएका छन्, मार्च २३ सम्मका लागि । भ्यालेन्सिया र एटलान्टाबीचको च्याम्पियन्स लिगको खेल पनि दर्शकबिना खेलाइने छ । यस्तै स्थिति युरोपा लिगमा इन्टर मिलान र गेटाफेबीचको खेल पनि हुनेछ ।इंग्लिस प्रिमियर लिगमा पारम्परिक रूपमा खेल अगाडि खेलाडीले हात मिलाउने छैनन् । खेलअघि दुवै टिमका खेलाडी लहरै उभिने भने छन् । तर खेलाडीले एकआपसमा हात मिलाउने छैनन् । सिधै खेलका लागि तयार हुनेछन् । फिफा र एएफसीले पनि सन् २०२२ को विश्वकप र सन् २०२३ को एसिया कप छनोटका खेल पछि सार्ने निर्णय गरिसकेका छन् । हाललाई रद्द भएको यी खेलहरू मार्च २६ र ३१ मा हुने कार्यक्रम थियो । नेपालले अस्ट्रेलिया र चाइनिज ताइपेईसँग खेल्नुपर्ने विश्वकप छनोट र एसिया कप छनोटको खेल यही मितिमा थियो, जुन अहिलेलाई स्थगित गरिएको छ । अन्यचाइनिज फर्मुला वन ग्राँपी अब हुने छैन । यस्तै कतार मोटो जीपी र थाइल्यान्ड मोटो जीपी पनि हुने छैनन् । गल्फतर्फ युरोपेली टुर प्रमुखले मलेसिया र चीनमा हुने प्रतियोगिता पछाडि सारिएको बताएका छन् । यूएस एलपीजीए टुरका सुरुआती केही स्पर्धा पनि रद्द भएका छन् । टेनिसको डेविस कप छनोटको इटाली र दक्षिण कोरिया तथा जापान र इक्वेडरबीचको खेल बन्द रंगशालामा हुनेछ । बास्केटबल अफ्रिकी लिग अब पछि मात्र हुनेछ भने एथलेटिक्सतर्फ वर्ल्ड इन्डोर च्याम्पियनसिप अर्को वर्ष मात्र गरिनेछ ।क्रिकेटनेपालको एभरेस्ट प्रिमियर लिग (ईपीएल) रद्द भएको छ, जुन मार्च १४ बाट सुरु हुने भनिएको थियो । चौथो संस्करणको ट्वान्टी–२० प्रतियोगितामा वेस्ट इन्डिजका क्रिस गेलले खेल्ने कार्यक्रम थियो । प्रतियोगितामा अफगानिस्तानका मोहम्मद सेहजाद र श्रीलंकाका उपुल थरङगाले पनि खेल्ने भएका थिए ।